CELEX: C2006/131/05
Language: da
Date: 2006-06-03 00:00:00
Title: Sag C-232/03: Domstolens dom (Første Afdeling) af  23. februar 2006  — Kommissionen for De Europæiske Fællesskaber mod Republikken Finland (Traktatbrud — arbejdstagere — fri bevægelighed — brug af køretøjer indregistreret i udlandet og stillet til rådighed for arbejdstageren af arbejdsgiveren, der er bosiddende i udlandet)

3.6.2006   
            
            
               DA
            
            
               Den Europæiske Unions Tidende
            
            
               C 131/3
            
         Domstolens dom (Første Afdeling) af 23. februar 2006 — Kommissionen for De Europæiske Fællesskaber mod Republikken Finland
   (Sag C-232/03) (1)
   
   (Traktatbrud - arbejdstagere - fri bevægelighed - brug af køretøjer indregistreret i udlandet og stillet til rådighed for arbejdstageren af arbejdsgiveren, der er bosiddende i udlandet)
   (2006/C 131/05)
   Processprog: finsk
   Parter
   
      Sagsøger: Kommissionen for De Europæiske Fællesskaber (ved D. Martin og I. Koskinen, som befuldmægtigede)
   
      Sagsøgt: Republikken Finland (ved Alice Guimaraes-Purokoski og T. Pynnä, som befuldmægtigede)
   
      Intervenient til støtte for sagsøgte: Det Forenede Kongerige Storbritannien og Nordirland (ved K. Manji, som befuldmægtiget og barrister P. Whipple)
   Sagens genstand
   Traktatbrud — artikel 10 EF og 39 EF — betingelser, hvorunder arbejdstagere, som er bosiddende i Finland og beskæftiget i udlandet, kan anvende motorkøretøjer, som er indregistreret i udlandet, og som deres arbejdsgivere stiller til rådighed for dem
   Konklusion
   
               1)
            
            
               Republikken Finland har tilsidesat sine forpligtelser i henhold til artikel 39 EF
               idet den forhindrer, at grænsearbejdere, som er bosiddende i Finland og beskæftiget i en anden medlemsstat, anvender firmabiler, som er stillet til rådighed for dem af deres arbejdsgivere, der er etableret i en anden medlemsstat, og som er indregistreret i denne anden medlemsstat, alene med den begrundelse, at de pågældende grænsearbejdere er bosiddende i Finland, hvortil de biler, som deres arbejdsgivere ejer, er indført
               og
               idet den forhindrer, at de pågældende grænsearbejdere anvender firmabiler — som er stillet til rådighed for dem af deres arbejdsgivere, der er etableret i en anden medlemsstat, og som er indregistreret i denne anden medlemsstat — til erhvervsmæssige og private formål, selv om disse biler hverken er bestemt til fortrinsvis varig anvendelse i Finland eller faktisk anvendes på denne måde, alene med den begrundelse, at disse arbejdstagere er bosiddende i Finland, hvortil de biler, som deres arbejdsgivere ejer, er indført.
            
         
               2)
            
            
               I øvrigt frifindes Republikken Finland.
            
         
               3)
            
            
               Hver part bærer sine egne omkostninger.
            
         
               4)
            
            
               Det Forenede Kongerige Storbritannien og Nordirland bærer sine egne omkostninger.
            
         
      (1)  EUT C 184 af 2.8.2003.